تورکیه‌ده آفت و عاجل دوروم یؤنتیمی باشقانلیغینین (آفاد) ائش‌گۆدومونده چئشیدلی مدنی قوروملار ایله تشکیل اولونان اوچونجو «یاخشیلیق قاتاری» افغانیستانا چاتدی.
۲۵ فوریه‌ده باشکند آنکارادان یولا دوشن ۹۹۴ تن اینسانی یاردیم داشییان قاتار تورکمنیستان سرحدینده‌کی تورغوندی سرحد قاپیسیندان افعانیستانا گیردی.
تورغوندی سرحد قاپیسیندا ائدیله‌ن مراسیمده چیخیش ائد‌ن آفاد اولوسلارآراسی اینسانی یاردیم قروپو باشقانی بورهان آسلان اوچونجو «یاخشیلیق قاتاری»ندا یئمک، پتو و گئییم اولدوغونو بیلدیردی.
آسلان، یاردیملارین هراتدا قابلاشدیریلیب پایلانماغا حاضر وضعیته گتیریله‌رک ایلک نؤوبه‌ده ۱۷ ویلایتده احتیاجی اولان ۵۰۰ عائله‌یه ارزاق پایلانیلاجاغینی بیلدیردی.
آسلان، ۷ فوریه‌ده افغانیستانا گئدن ایلک «یاخشیلبق قاتاری» یاردیم پاکتلرینین پایلانماسینین باشا چاتدیغی، ایکینجی «یاخشیلیق قاتاری» یاردیملارینین پایلانماسینین ایسه بیتمک اۆزره‌ اولدوغونو ایفاده ائتدی.
تورکیه، ایران و تورکمنیستان تورپاقلاریندان گئچه‌رک افغانیستانا چاتان «یاخشیلیق قاتاری» ۴ مین ۱۶۸ کیلومتر یول قطع ائتدی.
